เป็นผื่นคันค่ะ เดาว่าแพ้แมลง พบแพทย์แล้วให้ยา desoximetasone ฉลาก esperson กับยาแกแพ้ medifast 180 หลังจากทายา เห่อมากขึ้น แดงคัน จากที่ไม่คันมาก แล้วมันลามขึ้นเรื่อยๆจากเป็นวงกลมเล็กๆเป็นหนึ่งฝ่ามือใหญ่ๆ เป็นที่หัวเข่าทั้งสองข้าง ตอนนี้ไม่กล้าทายาต่อ ใช้ยาสมุนไพรอยู่ เสียดายที่เพิ่มรูปไม่ได้
สวัสดีค่ะ ผื่นคันที่หัวเข้าทั้ง 2 ข้าง อาจเกิดจาก1. ผื่นลมพิษ เกิดจากการแพ้สิ่งต่างๆ ที่พบบ่อย ได้แก่ ยา อาหารต่างๆ ไรฝุ่น ละอองเกสรพืช สะเก็ดผิวหนังขนสัตว์ เป็นต้น แต่มักเกิดขึ้นบริเวณอื่นๆ ด้วยนอกจากที่หัวเข่า และการทานยาแก้แพ้ น่าจะทำให้ดีขึ้น2. ผื่นแพ้สัมผัส มักเกิดอยู่เฉพาะบริเวณที่เกิดการสัมผัสกับสารระคายเคืองเท่านั้น ส่วนมากมักเกิดจากการแพ้ นิกเกิล ยาง เป็นต้น3. ติดเชื้อราที่ผิวหนัง ซึ่งการทายาที่เป็นสเตียรอยด์ดังที่ได้มา ก็จะทำให้อาการเป็นมากขึ้นได้4. เป็นโรคผิวหนังอักเสบบางชนิดในเบื้องต้น หากทายาแล้วอาการเป็นมากขึ้น แนะนำควรหยุดทาไปก่อน ด์ ส่วนยา Medifast คือตัวยา Fexofenadine hydrochloride ซึ่งเป็นยาแก้แพ้ ดังนั้น สามารถลดอาการคันได้ ดังนั้น สามารถทานยาชนิดนี้ต่อได้ค่ะ เพื่อป้องกันไม่ให้คันมากจนต้องเกา ส่วนยาสมุนไพรที่นำมาทานั้น แนะนำควรหยุดทาไปก่อน เพราะหากไม่ตรงกับโรค ก็จะไม่สามารถช่วยรักษาได้ และควรกลับไปพบแพทย์เฉพาะทางด้านผิวหนัง เพื่อตรวจวินิจฉัยอีกครั้งค่ะ